Birsel Lemke

Birsel Lemke (* 4. Juli 1950 in Istanbul) is ene törksche Politologin un Ümweltaktivistin.

Birsel Lemke is 1950 in Istanbul boren un hett mit Deernsnaam Romey heten. 1975 bet 1985 hett se in Düütschland leevt un dor en düütschen Mann, Jochen Lemke, heiraadt. De Schauspelerin Ayşe Romey is ehr Dochter. 1990 hett Lemke de Initiativ Hayir grünnt, de sik gegen Goldminen in de Törkie wennen dee, de Cyanid bruken doot. 1997 hett ehr Insatz dor to föhrt, dat de Böverste Gerichtshoff vun de Törkie dat Goldwaschen mit Cyanid verbeden dee. An’n 5. Oktober 2000 hett Lemke dorför vun de Right Livelihood Foundation in Stockholm tohoop mit dree annere Lüüd den alternativen Nobelpries kregen.

Kategorie:Fru
Kategorie:Boren 1950
Kategorie:Börger von de Törkie